
	VAŽNA OBAVIJEST: Poziv za racionalnu i namjensku potrošnju vode

	Poštovani korisnici,
	Zbog dugotrajnog sušnog razdoblja i potpunog izostanka padalina, suočavamo se s kritičnim smanjenjem zaliha vode u na izvorištu Borak.
	Kako bismo osigurali stabilnu i kontinuiranu opskrbu pitkom vodom za sve korisnike vodoopskrbnog sustava, molimo sve potrošače da vodu troše maksimalno racionalno i namjenski.

[image: 🚫] Preporuke
	Do daljnjega se preporuča ne korištenje vode iz javnog vodovoda za:
· Zalijevanje vrtova, travnjaka i poljoprivrednih površina
· Punjenje bazena
· Pranje automobila, dvorišta i ulica

[image: ⚠️] Moguće mjere
	Ako se potrošnja vode hitno ne smanji, bit ćemo primorani uvesti redukcije u isporuci vode po pojedinim naseljima i zonama. Naše dežurne službe će vršiti ophodnju i prema ne savjesnim potrošačima zatvarati zonske ventile. 
[bookmark: _GoBack]	Pozivamo građane da uočeno nenamjensko trošenje vode  kao i sve ilegalne potrošače anonimno prijave putem našeg telefona, e-maila, ili društvenih mreža.  
	Molimo vas za razumijevanje, solidarnost i odgovorno ponašanje kako bismo zajedničkim snagama izbjegli prekide u opskrbi i svim korisnicima osigurali dovoljne količine vode za piće i osnovne higijenska potrebe.

	S poštovanjem, 
			
Široki Brijeg; 05.08.2026. godine						
						JP „Vodovod i kanalizacija“ d.o.o Široki Brijeg
								     UPRAVA

